open-index/open-wikipedia-markdown huggingface dataset:
Tone Kluge

**Tone Merete Kluge** () var ein lærar og handballspelar frå Flisa i Hedmark. Ho vart noregsmeister 1972 med Brandval IL. Kluge var målvakt.

Kluge dreiv med friidrett før ho byrja spele handball på topplaget Brandval i 1966. I 1972 vann laget finalen i noregsmeisterskapen. Ho var aktiv i Brandval-mannskapet til 1980. Gjennom eit par tiår var ho handballtrenar, ei tid tilsett i handballforbundet, og forfatta i 1990-åra fleire bøker om handball og trening.

Kluge fekk sin landslagsdebut 30. november 1969, då Noreg vann 10–6 over Sverige. I november 1970 var ho med då Noreg vart nordisk meister i handball. Kluge deltok i sin 26. og siste landskamp 23. november 1973. I desember var ho med i troppa til Handball-VM 1973, utan å kome i spel.

## Kjelder
*våre minnesider
*handball.no
Eivind Petershagen

**Eivind Petershagen** () var ein norsk småbrukar og politikar frå Trysil. Han representerte Norges Kommunistiske Parti i stortinget 1925-27.

Petershagen tok til som gjetar då han var 10 år gammal. Etter han var konfirmert arbeidde han som skogs- og anleggsarbeidar til han gifte seg i 1916. Han busette seg i Åmot kommune, der kona var frå, og kjøpte i 1924 eit småbruk på Snarud.

Petershagen melde seg inn i Arbeidarpartiet i 1916. Etter partiet vart kløyvt i 1923, vart han medlem i nyskipa Norges Kommunistiske Parti. Frå 1920 var Petershagen medlem av kommunestyret i Åmot, ordførar 1923-25 og 1945-47. I til saman 28 år hadde han sete i kommunestyret. Elles hadde han ei mengd kommunale verv, såleis jordstyreformann i 13 år og i fleire år skulestyreformann. Ved stortingsvalet 21. oktober 1924 kom han inn på Stortinget som fjerderepresentant frå valkrinsen Hedmark. På Tinget var han medlem i Vegkomiteen. Stortingsperiodane 1928–30 og 1945–49 var han varamann til stortinget. Petershagen var redaktør av Norges Kommunistblad ein kort periode i 1928. Deretter redigerte han avisa Arbeideren i 1928-29.

## Kjelder
*Østlendingen 19. mars 1965
*''Stortinget 1925-27''
Three Dog Night

**Three Dog Night** er ei USA-amerikansk musikkgruppe som var aktiv frå 1967 til 1976 innom sjangeren rock.

Gruppa vart danna i 1967 av vokalistane Chuck Negron, Cory Wells og Danny Hutton. Dei fekk med seg Jimmy Greenspoon på tangent-instrument, Joe Schermie på bassgitar, Michael Allsup på gitar og Floyd Sneed på trommer. Tre av gruppa sine singelplater nådde førsteplassen på Billboard 40. Three Dog Night spelte inn mange songar skrivne av eksterne låtskrivarar, noko som gjorde det store publikum kjent med toneskaparar som Harry Nilsson, Randy Newman («Mama Told Me Not to Come»), Paul Williams, Laura Nyro og Hoyt Axton, den siste ansvarleg for «Joy to the World», gruppas meste kjende verk.

Frå 1981 var eit restaurert Three Dog Night aktivt med konsertar og musikk-utgjevingar.

## Kjelder

**Denne artikkelen bygger på «[[:en:Three Dog Night|Three Dog Night]]» frå ,  den 8. mai 2025.*  

## Bakgrunnsstoff

*
Jørgen Roed

**Jørgen Roed** () var ein dansk kunstmålar. 

Roed var fødd i Ringsted. Han var privatelev av Hans Hansen samtidig som han gjekk på Kunstakademiet i  København. Seinare elev av C.W. Eckersberg inntil 1833. Roed tok den vesle sølvmedaljen i 1831, fekk pengepremie same år og tok den store sølvmedaljen i 1833. Vennskapen med sonen til Hansen, målaren Constantin Hansen, skulle koma til å prega både det private og kunstnariske virket til Roed. Dei reiste også ein del saman i Europa.

Roed blei seinare professor ved Kunstakademiet.

Han måla ei rekkje portrett og fleire religiøse motiv, mellom anna ei stor framstilling av Jesu krossfesting til den gjenoppførte kyrkja i Frederiksborg slott i 1866.

## Reiser
Roed var på fleire studie- og arbeidsreiser til utlandet i løpet av livet. Allereie i studietida var han i Noreg, der han besøkte Frederiksvern i 1831. Seinare var han i Italia, Tyskland og England og vitja verdsutstillinga i Paris i Frankrike i 1878.

## Familie
Roed gifta seg 22. mai 1842 med Emilie Mathilde Kruse (1806–1894). Dei fekk sonen Holger Roed (1846-1874), som også blei kunstmålar, og dottera Helene Nyblom (1843–1926), som blei forfattar. Jørgen Roed døydde 8. august eller 9. august 1888 i København, og blei gravlagd på Ringsted kyrkjegard.

## Galleri

Fil:Albert_Küchler.jpg|Portrett av den danske målaren Albert Küchler frå 1862. Thorvaldsens Museum
Fil:JRoed_Holberg_1947.JPG|Portrett av Ludvig Holberg frå 1847. Nasjonalgalleriet i Oslo.
Fil:Nødebo-Kirke_(13).jpg|Jesus og samaritanarinna, altarbilde frå Nødebo kirke


## Kjelder


**Denne artikkelen bygger på «[[:no:Jørgen Roed|Jørgen Roed]]» frå ,  den 8. mai 2025.*
Eliteserien i handball 2022/23-Karar

**Eliteserien i handball 2022/23 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 12 lag og vart avvikla i tida frå 31. august 2022 til 2. april 2023.

Kolstad Håndball frå Trondheim vart seriemeister for aller fyrste gong. 

## Poengtabell

## Kjelder
*Dagsavisen, 4. april 2023
Eliteserien i handball 2021/22-Karar

**Eliteserien i handball 2021/22 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta for fyrste gong 14 lag og vart avvikla i tida frå 31. august 2021 til 10. april 2022.

Elverum Idrettslag vann serien for tredje gong i rad og for sjette gong sidan 2013.

## Poengtabell

## Kjelder
*Dagsavisen, 11. april 2022]
Johs Høyer

**Johannes Høyer** () var ein norsk jurist og politikar frå Arendal. Han representerte partiet Høgre i Stortinget 1925-27.

Høyer vart cand.jur. i 1906. Etter ei tid som byfogdfullmektig i Bodø, arbeidde han frå  1908 til 1928 som sakførar i same by. Perioden 1928-39 var han statsadvokat i Nordland lagsokn.

Høyer var medlem i Bodø bystyre frå 1918 til 1923, dei to siste åra med sete i formannskapet. Valperioden 1925-27 sat han på Stortinget som representant for byane i Nord-Noreg og partiet Høgre. Ordførar 1929-31 i Bodø og medlem av bystyret fram til 1934.

I 1939 flytta Høyer til Hamar, etter å vorte utnemnd til sorenskrivar. Til sist lagdommar i Eidsivating 1953-55. 1926-28 var han medlem i hovudstyret for Den norske sakførerforening.

## Kjelder
*''Andreas Svennichsen Høyer og hans slekt'', 1986
NM i padling 1990

**Noregsmeisterskapen i padling 1990** gjekk føre seg på Vinddalsvatnet i Os i Hordaland dagane 18.-22. juli.

## Karar
### K1 500 meter





### K1 1000 meter





### K1 10&nbsp;000 meter





### K2 500 m





### K2 1000 m





### K2 10&nbsp;000 m





### K4 1000 m





## Kvinner
### K1 500 meter





### K1 5&nbsp;000 meter





### K2 500 meter





### K2 5&nbsp;000 meter





## Kjelder
**Sportsboken 90-91*. Sportsboken As/VG. 1990.
Handball-NM 1986/Menn

**Noregsmeisterskapen i handball 1986** for menn enda med triumf for Idrettsforeningen Urædd frå Porsgrunn, etter finalesiger 21–16 over Kragerø Idrettsforening.

### Finalen
Finalen vart avvikla i Skienshallen i Skien laurdag 13. desember 1986 framfor 2&nbsp;800 tilskodarar. Urædd leia 5–3, 8–4 og 10–7, før Kragerø utlikna til pauseresultatet 11–11. I den andre omgangen drog Urædd frå til 16–12, derifrå var det ingen tvil om kvar kongepokalen skulle hamne. Til sist vann Urædd med fem måls margin: 21–16. 

**Urædd**-måla kom frå Roger Kjendalen (7), Kjetil Larsen (6), Brede Larsen (3), Jørgen Young (2), medan Eskil Berg Andreassen, Jonny Haugen og Frode Jonassen skåra kvar sitt mål. Pål Oldrup Jensen stod ein god kamp mellom målstengene.

Bjarne Steen Jørgensen, Hans Gunnar Lonar og John Lonar skåra alle 4 mål for **Kragerø**.

Dommarane Morten Lunde og Tore Schjerven straffa Urædd med fem tominutts-utvingar, inkludert eitt raudt kort, og Kragerø med to to-minuttarar.

## Kjelder
*Telemark Arbeiderblad, 15. desember 1986
Julia Mageʼau Gray

**Julia Mageau Gray** () er ein papuansk-australsk dansar, koreograf og tatoveringkunstnar frå  som har fått æra for å ha revitalisert tatoveringstradisjonar for kvinner frå Papua Ny-Guinea og Fiji.

## Liv og virke

### Bakgrunn
Mageʼau Gray blei fødd i 1973 i det mekeo-språklege området i Central Province på  Papua Ny-Guinea. Mor hennar var papuansk og far hennar australsk.

### Karriere
I 1997 grunnla ho det artistiske selskapet Sunameke i Adelaide i Australia saman med Yolanda Gray, Katrina Sonter og Samantha Sonter. Arbeidet hennar som dansar og koreograf er inspirert av den papuanske arven hennar . 

Gray har teke for seg eigen arv og identitet, Ho er kjend for kritikk av «vestlege» forsøk på å klassifisera kulturane i Stillehavet, og har nytta ordet  «nesian» for å utfordra den vestlege inndelinga i «Melanesia», «Polynesia» og «Mikronesia» om stillehavskulturar i ulike område.

I 2014 blei ho opplært som tatoverar. Dette bygde på interessa ho hadde fått for melanesisk tatovering i arbeidet sitt som koreograf og filmskapar. Ho fekk støytet til å læra kunsta etter ei reise til Samoa i 2012, der ho møtte den samoanske kunstnaren Suluʻape Saʻa Alaivaʻa Petelo. Ho var lærling i seks månader i New Zealand, der ho lærte handteknikkane handpoke og handtap. Ho arbeider ofte med handpoke-teknikkar, og har skildra prosessen som overraskande mild. I 2017 utførte ho ei tatovering av kunsthandlaren Lana Lopesi live, som ei kunstframføring som var del av utstillinga *Lain Blo Yu Mi -* *Our People Our Lines* ved galleriet Vunilagi Vou. Utstillinga vart kuratert av Ema Tavola, og vart sett i scenen som ein hyllest til den sentrale rollen som Mageʼau Gray har spelt i revitaliseringa av melanesiske kvinnetatoveringar. Same året reiste Mageʼau Gray til Spania, der arbeidet hennar blei stilt ut som del av Festivalen for tradisjonell tatovering og verdskultur.

Mageʼau Gray er kjend for arbeidet sitt med å tatovera fijianske veiqia-design, til dømes på kunstnarane Dulcie Stewart og Luisa Tora, og andre medlemmar av The Veiqia Project. Ho var òg den første personen på åtti år til å tatovera tradisjonelle design i Mekeo-området, etter at desse var blitt av sette til side gjennom koloniseringsaktiviteten til misjonærane.

I 2021 blei ho profilert i boka *Crafting Aotearoa* som ein artist som førte tradisjonell kunstpraksis til eit samtidspublikum. Same året blei det audiovisuelle verket hennar *Best Foot Forward* frå 2011 kjøpt inn av Queensland Gallery of Modern Art.

## Filmar

* *Best Foot Forward* (2011)
* *Tep Tok: Reading Between Our Lines* (2013–15)

## Utstillingar og performance

* *Lain Blo Yu Mi – Our People Our Lines* (2017)
* *Wahine Toa* (2017)
* *Melanesian Marks: IG* (2019)

## Privatliv
I 2015 var ho busett i Australia med mannen sin, som er maori.

## Kjelder


**Denne artikkelen bygger på «[[:en:Julia Mageʼau Gray|Julia Mageʼau Gray]]» frå ,  den 10. mai 2025.*
Blåtur

**Blåtur** er eit arrangement med tradisjon med opphav i uttrykket å dra på tur (ut) «i det blå». Ein slik tur skal vera ei overrasking ut i det ukjende. Deltakarane skal ikkje ha kjennskap til målet og opplegget rundt turen. Det einaste dei treng å vita er om dei kan gå lett kledd, eller om dei må ta med seg varmt tøy.

Det er gjerne og bedrifter, lag og foreiningar som held blåturar, som gjerne blir arrangerte i månadene mai-juni eller som eit alternativ til julebord. Turen blir gjerne blir lagd til rette av ein arrangementskomité, men det finst også reiseselskap som arrangerer blåturar.

## Kjelder


**Denne artikkelen bygger på «[[:no:Blåtur|Blåtur]]» frå ,  den 11. mai 2025.*
Eliteserien i handball 2023/24-Karar

**Eliteserien i handball 2023/24 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 14 lag og vart avvikla i tida frå 26. august 2023 til 10. april 2024.

Kolstad Håndball frå Trondheim vart seriemeister for andre gong i rad. 

## Poengtabell

## Kjelder
*Eliteserien i håndball for menn 2023/24
Handball-NM 1987/88 for menn

**Noregsmeisterskapen i handball 1987/88** for menn enda med triumf for Idrettsforeningen Urædd frå Porsgrunn, etter finalesiger 19–18 over Stavanger Idrettsforening. Dermed forsvarte Urædd meistertittelen frå sesongen i førevegen.

### Finalen
Finalen vart avvikla i Stavanger Idrettshall sundag 10. januar 1988 framfor 6&nbsp;300 tilskodarar. Urædd gjekk opp i leiinga 6–3, før SIF snudde til pausestillinga 10–9. I den andre omgangen hadde SIF føringa inntil 15–15. Då tok Urædd over og kom opp i 18–16. SIF utlikna så til 18–18. Seks sekund før sluttsignalet avgjorde Roger Kjendalen kampen med si andre skåring for dagen.

**Urædd**-måla kom frå Jonny Haugen (5), Roger Kjendalen og Kjetil Larsen (3, begge), medan Jørgen Young, Eskil Berg Andreassen, Bent Svele og Stein Høibø skåra kvar sine 2 mål. Målvakta Pål Oldrup Jensen vart kåra til finalens bestemann.

Danske Morten Stig Christensen vart toppskårar i kampen med sine 6 nettkjenningar for **Stavanger IF**. Også Ketil Sævereide, Hans Inge Skadberg, Per Kristian Michaelsen og Olav Henning Vatne kom på skåringslista. Det gjorde ikkje Tom Tvedt og målvakta Espen Karlsen.

Dommarane Per Erik Sjong og Jan Rolf Ludvigsen straffa Stavanger IF ei tominutts-utvising.

## Kjelder
*Porsgrunns Dagblad, 11. januar 1988
*Rogalands Avis, 11. januar 1988
Forskaren Paul Chambers

**Paul Chambers** er ein akademikar frå USA og tidlegare forelesar ved det samfunnsvitskaplege fakultetet ved Naresuan-universitetet i Phitsanulok i Thailand. Han mista jobben ved universitetet etter å ha vorte meld for majestetsfornærming for ein artikkel han skreiv som stod på nettstaden til det Singapore-baserte ISEAs–Yusof Ishak Institute.

Saka vart lagd bort av påtalemakta, truleg for å unngå diplomatiske problem under handelssamtalane mellom Thailand og USA. Den hadde likevel, ifølgje den engelskspråklege thailandske nettvisa The Thaiger, allereie utløyst ein debatt om akademisk fridom og behandling av utanlandske akademikarar i Thailand.

## Kjelder

## Bakgrunnsstoff
* 
*
Christen Knudsen

**Christen Knudsen** () var ein norsk skipsreiar og politikar frå Porsgrunn. Han var stortingsrepresentant for Høgre 1925–1927, og fylkesmann i Telemark, 1941–1945, under den tyske okkupasjonen av Norge. Knudsen var son til Jørgen Knudsen og far til NS-føraren Harald Franklin Knudsen.

## Liv og virke
Christen Knudsen gjekk inn i faren sitt reiarlag frå ung alder. Han lærte språk i England, Tyskland og Frankrike. Etter faren døydde i 1923 delte han og broren Finn C. Knudsen reiarlaget mellom seg.

Frå stiftinga i 1912 var Knudsen formann i Porsgrunn krins av Norges Forsvarsforening. I tida frå 1916 til 1937 var han i fleire periodar medlem i Porsgrunn bystyre. Valbolken 1925–1927 representerte han kjøpstadene i Telemark og Aust-Agder i Stortinget, vald for Høgre. På Tinget var han medlem i Militærkomitéen. I 1933 melde han seg inn i Nasjonal Samling og var partiet sin fylkesførar i Telemark fram til 1940. Sidan utnemnd av Quisling-regjeringa til fylkesmann i Telemark. I landssviksaka mot Knudsen, som kom opp i 1947, vart det lagt vekt på at han i april 1940 hadde gjort sitt for å stanse mobiliseringa og aktivt bidrege til å sprenge kringkastaren på Borgeåsen i Porsgrunn. Han vart dømd til sju års straffarbeid, tap av rettar i ti år og inndraging av 50&nbsp;000 kroner.

## Kjelder

* ''Stortinget 1925-27''
**Denne artikkelen bygger på «[[:nb:Christen Knudsen (1873–1964)|Christen Knudsen (1873–1964)]]» frå ,  den 11. mai 2025.*
Oluf Arvesen

**Oluf Arvesen** () var ein norsk jurist frå Onsøy i Østfold. Olaus Arvesen var farbror hans.

Oluf Arvesen var fødd på storgarden Åle. Han studerte jus og vart cand.jur. i 1886. Frå 1889 var han sakførar i Sarpsborg, der han hadde fleire kommunale verv. I 1900 fekk han løyve som advokat ved Høgsterett. Hausten 1900 vart han vald til stortingsrepresentant 1900-03 frå einmannskrinsen Sarpsborg. Grunna sjukdom møtte han ikkje på Tinget. Han døydde ugift på eit sanatorium i Eidskog vinteren 1901.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Eliteserien i handball 2024/25-Karar

**Eliteserien i handball 2024/25 for karar** var den øvste avdelinga i seriesystemet for karar, arrangert av Norges Håndballforbund. Seriemeisterskapen omfatta 14 lag og vart avvikla i tida frå 1. september 2024 til 6. april 2025.

Elverum Idrettslag vart seriemeister for sjuande gong, tre år etter den forrige triumfen.

## Poengtabell

## Kjelder
*Eliteserien i håndball for menn 2024/25
Eliza Acton

**Eliza Acton** () var ein engelsk matskribent og diktar som skreiv ei av dei fyrste kokebøkene i Storbritannia retta mot vanlege hushald, *Modern Cookery for Private Families*. Boka innførte den no universelle praksisen med å lista opp ingrediensar og gje tilrådde tillagingstider for kvar oppskrift. Ho inkluderte dei fyrste oppskriftene på engelsk for rosenkål og for spagetti. Ho inneheld òg den fyrste oppskrifta på det Acton kalla *Christmas pudding*; retten blei vanlegvis kalla plum pudding, som det var gjeve ut oppskrifter på tidlegare, men Acton var den fyrste til å setja saman namnet og oppskrifta i ei kokebok.

Acton var fødd i Sussex i 1799. Ho voks opp i Suffolk, der ho dreiv ein jenteskule før ho var ei tid i Frankrike. Då ho kom tilbake til England i 1826 gav ho ut ei diktsamling poesi. I 1845 gav ho kokeboka si, som var retta mot middelklassen. Boka var skriven i ein engasjerande stil, og blei godt motteken av kritikarar. Ho kom i fleire opplag i løpet av utgjevingsåret, og fleire utgåver følgde fram til 1918, då Longman, utgjevaren av boka, tok avgjerda om å ikkje gje ut fleire. I 1857 gav Acton ut *The English Bread-Book for Domestic Use*, eit meir akademisk verk enn *Modern Cookery*. Verket inneheldt historia om brødmaking i England, ein studie av europeiske bakemetodar og mange oppskrifter.

Nokre år etter at *Modern Cookery* kom ut blei ho overskugga av suksessen til bestseljaren *Mrs Beetons Book of Household Management* av Isabella Beeton frå 1861, som inneheldt fleire oppskrifter som var plagierte frå verket til Acton. Sjølv om *Modern Cookery* ikkje blei trykka opp att som fullstendig bok før 1994, blei verket beundra av engelske kokkar i andre delen av 1900-talet, og påverka mange av dei, som Elizabeth David, Jane Grigson, Delia Smith og Rick Stein.

## Kjelder


**Denne artikkelen bygger på «[[:en:Eliza Acton|Eliza Acton]]» frå ,  den 12. mai 2025.*  

## Bakgrunnsstoff

*Verk av Eliza Acton ved archive.org
Aust på Kronskogen og andre soger

***Aust på Kronskogen og andre soger*** er ei barnebok frå 1928 av Halvor Floden. Det er ei novellesamling med fire noveller: «Aust på Kronskogen», «Krone», «Babels taarn» og «Steinsprenging».
## Bakgrunn
Boka kom ut etter at Floden hadde blitt lærar i Hernes i 1917. Halvor og Anne Floden kjøpte og busette seg på småbruket Svea (Schulstadsvea) i Hernes i 1916. Dei hadde fem barn, fødd 1907–1920. 

Tittelnovella hadde gått som framhaldssoge i bladet *[[For Bygd og By]]* frå november 1927 til februar 1928. Novella «Krone» hadde stått i *[[Norsk Barneblad]]s* julenummer *Joletre* i 1926, med teikning av Jens R. Nilssen.
## Innhald
Slik det er vanleg hos Floden, er handlinga i novellane lagt til austnorske skogbygder.

«Kronskogen», eller «Kronens skog», i tittelnovella er eit dialektnamn på statskog og statsallmenningar. I Flodens heimbygd Trysil utgjer statsskogen 14,1 % av skogarealet, og det meste er samla i  Ljørdalen, aust i kommunen. Også i Sverige er «Kronoskogar» namnet på statens skogeigedomar, og i tittelnovella er dei to hovudpersonane Hein og Geir på ei bjørnejakt som fører dei over på verna statsskog på svensk side.

I novella «Krone» må guten Steinar våge mykje for å hjelpe mora på den avsidesliggjande garden med å berge den einaste kua frå tvangsauksjon. Fattigdomen og barns reaksjon på denne, er «eit tydeleg sosialt motiv» som er vanleg i Flodens bøker.

## Omtale
Meldaren Torgeir Valle i bladet *Midnattsol* la vekt på tittelnovella, og meinte at boka var «ekte gutefrisk» og «inderleg fri for sentimentalitetar». Meldaren Conrad Claussen i *Bergens Arbeiderblad* trakk óg fram den «spanande og farefulle ferdi» i tittelnovella, og la merke til at sjølv skumle svensker kan ha gode sider. I *[[Sogn Avis]]* skreiv «P.S.H.» at skildringane av «den veldige Kronskogen er levande og fyrstehands».

Meldaren Strilegjenta i *unglyden* meinte at novella «Krone» burde finnast i alle norske lesebøker. Dei fleste bokmeldingane la mest vekt på tittelnovella eller dei to første novellene. Fleire peikte på at den første novella er for ungdom, medan dei siste er for yngre barn.

I *[[Østlendingen]]* skreiv Sigurd Nergaard rosande om den sterke, ubøyelege viljen hjå Flodens hovudpersonar.

## Referansar
NM i padling 1992

**Noregsmeisterskapen i padling 1992** gjekk føre seg i Flekkefjord dagane 4.-5. juli kva gjaldt einarkajakk, medan tevlingane i to- og firarkajakk fann stad i Fana 29. og 30. august.

## Karar
### K1 500 meter





### K1 1000 meter





### K1 10&nbsp;000 meter





### K2 500 m





### K2 1000 m





### K2 10&nbsp;000 m





### K4 1000 m





## Kvinner
### K1 500 meter





### K1 5&nbsp;000 meter





### K2 1000 meter





### K2 5&nbsp;000 meter





## Kjelder
**Sportsboken 92-93*. Sportsboken As/VG. 1992.
Handball-NM 2009/Karar

**Noregsmeisterskapen i handball 2009** for menn vart vunnen av Elverum Idrettslag etter finalesiger 25 – 24 over Drammen HK.

## Finalen
Finalen vart avvikla i Oslo Spektrum den 30. desember framfor 6&nbsp;647 tilskodarar. Drammen førte kampen og var oppe i tomåls-leiing i fyrste omgang. Ved pause stod det 12–11, fordel Drammen. I den andre omgangen auka Drammen til 20–16. Elverum byrja då punktmarkere skyttaren Espen Lie Hansen. Såleis lukkast Elverum utlikne til 24–24 i sluttminutta. Eit halvt minutt før slutt dunka Lars Nordberg inn Elverums 25. mål, utan Drammen klarte svare i den tida som stod att å spele.

**Elverum**-måla kom frå Lars Nordberg (6), Kjetil Aanestad (6), Steffen Stegavik (5), André Lindboe (3), Sigmund Høye (2), Andre Tønnesen (2) og Sigurdur Stefansson 1.

**Drammen**-spelaren Espen Lie Hansen vart toppskårar i kampen med 12 sine fulltreffarar. Marcus Litborn (3 mål), Christian Spanne (2), Jan Lislerud Hansen (2), Simen Holm, Bård Nordhagen, Steffen Skancke, Joakim Hykkerud, Gøran Sørheim, alle 1 mål. Glenn Solberg kom ikkje på skåringslista.

Elverum måtte tole sju tominutts-utvisingar, Drammen fem to-minuttarar.

## Kjelder
*Østlendingen, 31. desember 2009
*Drammens Tidende, 31. desember 2009
Fylkesveg 334

**Fylkesveg 334** går mellom Stangeland i Sola og Brattebø i Sandnes kommune.

Strekninga blei fastlagd 2019, og består av delstrekningar av den tidlegare fylkesveg 509 og den tidlegare fylkesveg 334 i Rogaland.

## Kommunar og knutepunkt

## Kjelder




## Bakgrunnsstoff
* Vegvesenets vegkart 
*
Anton Engen

**Jon Anton Andersen Engen** () var ein norsk arbeidsmann og politikar frå Nedre Eiker i Buskerud. Han var stortingsrepresentant i tre valbolkar frå 1895 til 1906.

Far til Anton Engen var sagmeister på Mjøndalens sagbruk. Til liks med faren arbeidde han på sagbruket i alle dei år, etterkvart som fyrbøtar, maskinist og arbeidsformann på bruket.

Perioden 1880-1910 var Engen medlem i heradsstyret, på 6 år nær. Også medlem i skulestyret i mange år. Hausten 1894 vart han vald til stortingsmann frå Buskerud, møtte i Stortinget 1895-97 der han hadde sete i Lagtinget og Gasje- og pensjonskomiteen. Sidan var han medlem i stortinga 1900-03 og 1903-06. Begge desse tingbolkane hadde han sete i Lagtinget, og han var medlem i Tollkomiteen. Hausten 1905 var han med i deputasjonen Stortinget sende til København for å møte den komande kongen, Haakon VII. På Tinget sokna Engen til den moderate retninga.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Drammens Tidende 8. januar 1914
Aiguebelette-le-Lac

**Aiguebelette-le-Lac** er ein landsby og ein kommune med 247 ibuarar (2022) i departementet Savoie i regionen Auvergne-Rhône-Alpes i Frankrike. Kommunen høyrer  til kantonen Le Pont-de-Beauvoisin i arrondissementet Chambéry og er med i samanslutninga av kommunar kalla Le Lac d'Aiguebelette.

Verdsmeisterskapen i roing 2015 vart avvikla på vatnet Lac d’Aiguebelette.

## Kjelder

**Denne artikkelen bygger på «[[:de:Aiguebelette-le-Lac|Aiguebelette-le-Lac]]» frå ,  den 13. mai 2025.*  

## Bakgrunnsstoff

*
Eliza Flower

**Eliza Flower** () var ein engelsk musikar og komponist. I tillegg til sitt eige verk blei Flower kjend for vennskapane sine med personar som politikaren William Johnson Fox, forfattaren Robert Browning og filosofane John Stuart Mill og Harriet Taylor.

## Liv
Flower var fødd i Harlow i Essex i 1803 som dotter av den radikale journalisten Benjamin Flower og filantropen Eliza Gould. 
Foreldra hennar møtte kvarandre medan faren sat i fengsel for ærekrenking. Dei gifta seg då han slapp ut i 1800.

Den yngre systera hennar Sarah Fuller Flower Adams, som blei diktar, blei fødd i 1805. Mora døydde i 1810 etter å ha fødd ein bror, som også døydde kort tid etter fødselen. Dei to systrene blei oppseda av faren på ukonvensjonelt vis. Dei skal ha vore modellar for Ibbotson-systrene i romanen *Deerbrook* av Harriet Martineau frå 1839.

Frå ho var fire år gammal viste Eliza Flower ei lovande evne for musikk og komposisjon. Flower, faren og systera hennar var alle jamlege bidragsytarar til tidsskriftet *The Monthly Repository* gjeve ut av den unitariske  presten William Johnson Fox. Etter at Benjamin Flower døydde budde Eliza og Sarah hjå Fox som myndlingane hans til Sarah gifta seg med William Bridges Adams i 1834, og Eliza døydde i 1846. Fox var gift (og skild), og vennskapen hans med Eliza Flower, og levearrangementet deira, sjølv om det var platonisk, førte til rykte og sosial utstøyting mot henne. Flower og Fox var vener med det ugifte paret John Stuart Mill, ein politikar og filosof, og Harriet Taylor, ein kvinnerettsaktivist.

Det første publiserte musikalske verket til Flower var *Four Musical Illustrations of the Waverley Novels* i 1831, som sette musikk til fleire av sir Walter Scott sine romantiske songar. Ho skreiv seinare musikk til verk av syster si, inkludert hymnen «Nearer, My God, to Thee» («Nærmere deg, min Gud»), som var ein del av Fox si samling *Hymns and Anthems*. Korverket hennar «Now pray we for our Country» fekk noko popularitet. Ho skreiv musikk sungen ved gravferda til den hinduiske reformatøren Ram Mohan Roy. I levetida si omtalte meldarar henne som den største kvinnelege komponisten som hadde vore i heimlandet.

Flower døydde 12. desember 1846 av tæring medan ho var i Hurstpierpoint nær Brighton.

## Vennskap med Robert Browning
Flower og systera hennar Sarah blei kjende med den unge diktaren Robert Browning. Flower blei vist eit manuskript av Browning si diktsamling *Incondita*, med dikt han hadde skrive som 12-åring, av mor hans. Flower viste dei så til Fox. Han likte òg dikta, men overtalte Browning om at dei ikkje var gode nok til å gje ut. Dikta blei til slutt øydelagde av Browning, saman med mykje av det andre arbeidet hans, i 1884. Browning utvikla ein guteaktig kjærleik til Flower, som var ni år eldre enn han, og blei verande glad i henne til ho døydde. Ho var inspirasjonen til diktet hans «Pauline».

## Verk

* 1831: *Four Musical Illustrations of the Waverley Novels*
* 1832: «The Gathering of the Unions»
* 1834: *Songs of the Seasons*
* 1841: *Hymns and Anthems* (med «Nearer, My God, to Thee»)

## Kjelder


**Denne artikkelen bygger på «[[:en:Eliza Flower|Eliza Flower]]» frå ,  den 12. mai 2025.*
Karl Holland

**Karl Taalesen   Holland** () var ein norsk hjulmakar og båtbyggjar som arbeidde på Hamar. Han var fødd i Nes i Hedmark
Etter nokre år flytte han med foreldra til ein husmannsplass i Vardal på vestsida av Mjøsa. Han tok namnet Holland etter denne husmannnsplassen
Karl gjekk  i hjulmakerlære på Gjøvik. 

Kring 1905 slo han seg ned på Hamar som hjulmakar. Han tok til å byggje båtar, og etter kvart vart etterspurnaden så god at han kunne leve av det. Han etablerte Holland båtbyggeri kring 1912. Karl Holland fekk mykje å seie for utviklinga av mjøsbåten

Karl Holland dreiv som båtbyggjar så lenge han var yrkesaktiv. Etter ham var det den yngste sonen, Rolf som overtok båtbyggeriet. Den eldste sonen, Thorleif, bygde og båtar. Båtane som desse tre bygde var nokså like, og har vorte kalla hollandbåtar.

Båtane vart bygde på malar. Dei første båtane fekk fem bordgangar. Seinare vart seks eller sju bordgangar vanleg. Båtane har vorte klinka med båtsaum. Mellom borda vart det lagt bomullstråd i eit høvla spor. Den særmerkte stamnprofilen var lik for båtar frå alle Holland-karane. 
Etter kvart vart det bygd hollandbåtar for motorframdrift. Det vart og bygd plastbåtar.

## Kjelder

* 

*
Eliza Agnew

**Eliza Agnew** () var ein amerikansk presbyteriansk misjonær som underviste i over førti år i Uduvil på Ceylon (no Sri Lanka). Ho var kjend som «Mor til tusen døtrer» på grunn av dei mange elevane sine, og var den fyrste ugifte kvinnelege misjonæren frå USA på Ceylon.

## Bakgrunn
Eliza Agnew var fødd i New York i 1807 som dotter av James og Jane Agnew. Som jente blei ho inspirert av eit vekkingsmøte i 1823 på Orange Street Presbyterian Church til å via livet sitt til kyrkja. Ho byrja tenesta si i heimen, på «sabbat-skulen», og i å dela ut biblar og traktatar.

## Misjonærarbeid
Etter at foreldra hennar døydde blei Agnew tilsett ved Ceylon Mission av American Board of Boston i 1839. Ho segla frå Boston i Massachusetts til Jaffna på Ceylon, ombord på «Black Warrior». Deretter verka ho som lærar i 42 år utan pause på den kvinnelege internatskolen i Uduvil, like nord for Jaffna. «Eg gav opp alt då eg forlet Amerika,» sa ho om det uavbrotne virket sitt i Uduvil.

Agnew hadde oppsyn med bygginga av nye sovesalar i Uduvil etterkvart som skulen vaks i storleiken og prestisje. Ho vitja og hjelpte uteksaminerte og tidlegare studentar med økonomien sin og åndelege saker. Ho slutta som rektor ved skulen i 1879 og flytta til Manipay, like vest for skulen. Ho budde i huset til frøken Mary og Margaret W. Leitch, som var American Board-misjonærar i Manipay. Ho døydde av slag i juni 1883 og blei gravlagd i Uduvil i nærleiken av skulen der ho hadde arbeidd så mykje av livet.

## Kjelder


**Denne artikkelen bygger på «[[:en:Eliza Agnew|Eliza Agnew]]» frå ,  den 13. mai 2025.*
Fylkesveg 441

**Fylkesveg 441** (**Fv441**) går mellom Sunde og Banavigå i Stavanger.

Før 1. januar 2010 hadde vegen status som riksveg, saman med riksveg 509 som utgjer vegstrekninga mellom Tjensvollkrysset og Stangaland.

Strekninga blei fastlagd i 2019, og består av ei delstrekning av tidlegare fylkesveg 509.

## Kommunar og knutepunkt

## Kjelder




**Denne artikkelen bygger på «[[:no:Fylkesvei 441|Fylkesvei 441]]» frå ,  den 13. mai 2025.*  

## Bakgrunnsstoff
* Vegvesenets vegkart 
*
Fylkesveg 4580

**Fylkesvei 4580** går mellom Teaterpassasjen og Kongsbrua i Stavanger kommune.

Strekninga blei fastlagd i 2019, og består av fylkesveg 426 i Rogaland, fylkesveg 444 i Rogaland og ei delstrekning av fylkesveg 447 i Rogaland.

## Kommunar og knutepunkt

## Kjelder


**Denne artikkelen bygger på «[[:no:Fylkesveg 4580|Fylkesveg 4580]]» frå ,  den 13. mai 2025.*  

## Bakgrunnsstoff
* Vegvesenets vegkart 
*
Margaret Barry

**Margaret Barry** () var ein irsk reisande, folkesongar og banjospelar.

## Liv
Margaret Cleary var fødd i Cork i ein familie av reisandefolk og gatesongarar. Ho lærte seg å spela siter-banjo og fele i ung alder. Seksten år gammal, etter ein familiekrangel, forlet Margaret heimen og byrja å opptre som gatemusikant. 

På byrjinga av 1950-talet flytta ho til London, fyrst for å vera med i ein TV-serie som heitte *Songhunter*, produsert av ein ung David Attenborough. Attenborough skildra seinare korleis Barry den slåande ville, tannlause utsjånaden og den ustemde banjoen hennar førte til ei mengd klager om å la «irske fantar» vera på TV. Barry blei godt kjend på London-folkemusikkscenen på 1950-talet for den karakteristiske songstilen og det særmerkte banjo-spelet sitt, ofte akkompagnert av felespelaren Michael Gorman. Songen og banjospelet hennar blei ein stor innverknad på den yngre generasjonen av balladesongarar i Irland og Storbritannia, inkludert Luke Kelly.   Ho opptredde i Carnegie Hall og Rockefeller Centre i New York.

Ein song som Barry særleg blei kjend for er «She Moved Through the Fair». Då ein intervjuar, Karl Dallas, spurde om ho hadde lært songen frå familien sin eller frå andre reisande, svara ho gladeleg: «Å, nei. Eg fekk han frå ei grammofon-plate av grev John McCormack».

Skodespelet *She Moved Through the Fair: The Legend of Margaret Barry*, som var skrive av Mary McPartlan og Colin Irwin, blei urframført i 2017 på Tron Theatre i Glasgow, som ein del av Celtic Connections-festivalen. Diktaren og låtskrivaren Frank Callery skreiv ein song for hundreåret til Barry sin fødselsdag. Singer/songwriteren Tim O'Riordan skreiv ein song som hylla Barry, «The Heart of the Song (for Margaret Barry)», og spelte han inn til albumet *Taibhse* i 2018.

Ved RTÉ Radio 1 Folk Awards i 2019 blei Barry innført i Hall of Fame av den amerikanske songaren Peggy Seeger.

## Diskografi

* *Songs of an Irish Tinker Lady* (Riverside RLP 12–602, 1956)
* *Street Songs and Fiddle Tunes* (Topic 10T6, 1957) – med Michael Gorman
* *Ireland’s Queen Of The Tinkers Sings* (Top Rank 25/020, 1960)
* *The Blarney Stone* (Prestige Irish, 1961) – med Michael Gorman
* *Songs From the Hills of Donegal* (Washington WV 731, 1962)
* *Irish Music In London Pubs* (Folkways FG 3575, 1965) – med Michael Gorman
* *Her Mantle So Green* (Topic 12T123, 1965) – med Michael Gorman
* *Come Back Paddy Reilly* (Emerald GEM 1003, 1968)
* *Sing and Play* (Folkways FW8729, 1975)
* *Ireland's Own* (Outlet SOLP 1029, 1976)
* *I Sang Through The Fairs* (Rounder 11661-1774-2, 1998)
* *Travellin' People from Ireland* (Emerald EMCD8004, 2001) – med Pecker Dunne
* *Queen of the Gypsies* (Emerald EMCD8004, 2007)
* *The Definitive Collection (Songs of The Travelling People)* (PMI, 2013)

## Kjelder


* Pohle, Horst (1987) *The Folk Record Source Book*; 2nd ed. p.&nbsp;22 (for discography)
**Denne artikkelen bygger på «[[:en:Margaret Barry|Margaret Barry]]» frå ,  den 13. mai 2025.*
Maria Ann Smith

**Maria Ann Smith**, fødd **Sherwood** (), var ein britisk fruktdyrkar som utvikla eplesorten Granny Smith.

## Biografi
Maria Ann Smith kom frå ei familie av landbrukarar i Sussex i England. Ho gifta seg med Thomas Smith i 1819. Familien utvandra til New South Wales i Australia i 1838, saman med ei rekkje landbrukarfamiliar frå Sussex og Kent. I Australia byrja familien å etablera fruktplantar etter å ha kjøpt jord i 1855.

## Granny Smith-eplet
Maria Ann Smith utvikla eplesorten Granny Smith frå frø som stamma frå eit fransk villeple som hadde vokse på Tasmania. Smith dyrka og selde epla sjølv, men etter at ho døydde blei epleslaget meir og meir populært. I 1895 blei epla godkjende for eksport frå Australia.

## Kjelder


**Denne artikkelen bygger på «[[:sv:Maria Ann Smith|Maria Ann Smith]]» frå ,  den 13. mai 2025.*
Finn Juhl

**Finn Juhl** () var ein dansk møbelarkitekt og arkitekt. Han vart utdanna på Kunstakademiets Arkitektskole frå 1930 til 1934 og verka som lærer ved Designskolen frå 1945 til 1955.

Juhl hausta anerkjenning både i Danmark og internasjonalt for det organiske, skulpturelle formspråket sitt og for samarbeidet med snikkarmeisteren Niels Vodder, eit prosjekt som resulterte i banebrytande metodar og teknikkar for framstilling av teaktremøblar.

I tillegg til møblar utførte Juhl også brukskunst i glas og tre og dessutan hadde innreiingsoppgåver. Fleire av møblane er representerte på museum. Fleire er framleis i produksjon og blir selde i m.a. USA og Japan.

I 1951 designa Juhl interiøret til tilsynsrådet til SN sal i hovudkvarteret til SN i New York.

Heimen til Finn Juhl, som han sjølv teikna og innreidde, ligg på ei nabotomt til Ordrupgaard. Heimen utgjer ein del av den faste utstillinga  på Ordrupgaard. Juhl fekk C.F. Hansen-medaljen for dette huset i 1944.

## Utstillingar i utval

* Snedkerlaugets årsudstillinger fra 1937
* Dansk Kunsthåndværks årsudstillinger

## Arkitektur

* Eige hus, no ein del av Ordrupgaard, Kratvænget 15, Ordrup, 1942
* Tilsynsråd til SN sin sal eller Finn Juhl-salen i SN-bygningen i New York. (1951-52, seinare bygd om).
* Einebustad i Nakskov (1952)
* Villabyernes Bio, Vangedevej 12, Vangede (1955, riven)
* Sommarhus, Engelhøj, Vejby (1962)
* Utviding av Bing & Grøndahls butikk på Amagertorv i København (1963)

## Utvalde møblar

* 1940 Pelikanstolen
* 1941 Poetsofaen
* 1945 FJ45 – lenestol
* 1949 Høvdingestolen
* 1957 Japansofaen

## Prisar og utmerkingar

* 1944: C.F. Hansen-medaljen
* 1947: Eckersbergmedaljen for innreiinga av Bing & Grøndahls butikk på Amagertorv i København
* 1973: Honorary Royal Designer for Industry, London
* 1984: Dannebrogordenen

## Kjelder


**Denne artikkelen bygger på «[[:no:Finn Juhl|Finn Juhl]]» frå ,  den 14. mai 2025.*
Den Sorte Diamant

**Den Sorte Diamant** (eller **Diamanten**) i København er det nyaste tilbygget til Det Kongelige Bibliotek på Slotsholmen. Bygningen er teikna av arkitektfirmaet schmidt hammer lassen architects og opna for publikum 15. september 1999.

Bygningen har 450 lokale og 800 dører. Fasaden består av 2 500 kvadratmeter svart granitt frå Zimbabwe, tilskoren og polert i Nord-Italia. Kvar granittstein veg 75 kg. Glasveggene mot lesesalane er framstilte i Tyskland og er 6 meter høge, 2,40 meter breie og 16 mm tjukke. Kvar enkelt glasskive veg 576 kg.

Den Sorte Diamant inneheld fyrst og fremst publikumsfunksjonar. Med utgangspunkt i samlingane til biblioteket er det regelmessige kulturhistoriske utstillingar i Søjlesalen og Montanasalen (av P. J. Lassen), Det Nationale Fotomuseum stiller ut med utgangspunkt i biblioteket si Kart- og Billedsamling, Museet for Dansk Bladtegning stiller ut på Bladtegnergangen og Dronningesalen byr på klassisk musikk og intervju m.m.

Oppover i etasjane finn ein dei eigentlege bibliotekfunksjonane. Utlånsskranken er plassert på den såkalla utlånsbrua. Her blir Den Sorte Diamant knytt saman til den gamle bibliotekbygningen Holm. Høgare oppe i Diamanten finst ei rekkje spesialsenter og lesesalar. Publikumsfasilitetane er samla i midten av Diamanten rundt det høge, lyse atriumet som spring i heile høgda i bygningen. Ut mot sidene av bygningen ligg kontor og administrasjon. Direksjonen til biblioteket held til øvst i bygningen.

Diamantklubben er kulturklubben til Det Kongelige Bibliotek. Med utgangspunkt i biblioteket og dei unike samlingane det har tilbyr klubben kulturelle arrangement i romma til Den svarte diamant, mellom anna foredrag, konsertar og utstillingar.

## Kjelder


**Denne artikkelen bygger på «[[:no:Den Sorte Diamant|Den Sorte Diamant]]» frå ,  den 14. mai 2025.*  

## Bakgrunnsstoff

*
* Læsesal Vest
NM i padling 1993

**Noregsmeisterskapen i padling 1993** gjekk føre seg i Tysvær dagane 9.-11. juli kva gjaldt einarkajakk, medan tevlingane i to- og firarkajakk fann stad i Kristiansand helga 18.-19. september.

Kongepokalane vart tildelt vinnarane av dei lengste distansane i einarkajakk: Hege Brannsten og Knut Holmann.

## Karar
### K1 500 meter





### K1 1000 meter





### K1 10&nbsp;000 meter





### K2 500 m





### K2 1000 m





### K2 10&nbsp;000 m





### K4 1000 m





## Kvinner
### K1 500 meter





### K1 5&nbsp;000 meter





### K2 1000 meter





### K2 5&nbsp;000 meter





## Kjelder
Handball-NM 2010/Karar

**Noregsmeisterskapen i handball 2010** for menn vart vunnen av Haslum Håndballklubb etter finalesiger 24 – 20 over Follo Håndballklubb.

## Finalen
Finalen vart avvikla i Oslo Spektrum torsdag 30. desember. 

For **Haslum** skåra Erlend Mamelund 9 mål, Marius Braskerud 6, Martin Gravdal Haldorsen 3, Kent Robin Tønnesen 2, Henrik Grøneng Nilsen 2, Anders Røe 1 og Thomas Kristensen 1.

Follo-skåringane kom ved Henrik Flack 5, Kyrre Vegard Johannessen 4, Steffen Løkkebø 4, Elvijs Bordodovskis 3, Anders Myhra 2, Magnus Jøndal 1 og Nicklas Knudsen 1.

Dommarane straffa Haslum med 3 tominutts-utvisingar og Follo med 6.

## Kjelder
*Rogalands Avis, 31. desember 2010
Handball-NM 1979/80 for menn

**Noregsmeisterskapen i handball 1979/80 for karar** vart vunnen av Sportsklubben Rapp etter finalesiger 13–11 over Nordstrand Idrettsforening.

### Finalen
Finalen vart avvikla i Nordstrandshallen i Oslo 23. mars 1980 framfor om lag 1500 tilskodarar. Rapp «hadde et lite initiativ gjennom 1. omgangen». Ved pause leia laget frå Trondheim med 8–6. Nordstrand pressa på i den 2. omgangen og snudde frå 6–9 til 10–9. «Åtte minutt før slutt utlignet Rapps spillende trener Sven Tore Jacobsen» til 11-11. Deretter skåra Rapp to til mål og sikra seg kongepokalen med siffera 13 mot 11.

**Rapp**-måla kom frå Sven Tore Jacobsen 4, Odd Larsen 2, Atle Kvamvold 2, Terje Wilhelmsen 2, Tore Sæther 1, Geir Sæther 1, Trond Spjøtvold 1.

**Nordstrand** sine målskårarar heitte Ole Gundem 3, Tony Dante 2, Gunnar Tverdal 2, Bernt Sundal 2, Gunnar Helgevold 1, Dagfinn Holt Hansen 1.

Dommarane Øivind Bolstad og Terje Anthonsen straffa Nordstrand med 2 tominutts-utvisingar, medan Rapp måtte tole 5 tominuttarar.

## Kjelder
*Arbeiderbladet, 24. mars 1980
Slådalsvegen

**Slådalsvegen** er ein ca. 32 km lang sommaropen veg med grusdekke som fylgjer det gamle setertråkket gjennom Slådalen mellom Lesja i Lesja kommune og Vågåmo i Vågå kommune. Høgaste punkt er 1180 moh. 

Det er mogleg å bruke Slådalsvegen for å ta seg inn i dei austre delane av Reinheimen nasjonalpark, der ein mellom anna finn ein artsrik og kalkkrevjande fjellflora. Det finst også ei rekkje minne etter villreinfangst i området.

Sommaren 2013 vart Slådalsvegen brukt som omkøyringsveg for bilar opp til 3,5 tonn fordi Europaveg 6 var stengd av eit ras i Rosten mellom Dovre og Otta. I den tida vart det ikkje kravd inn bompengar.

## Strekning
Frå Lesja tek vegen av frå Fylkesveg 2660 (parallelt med Europaveg 136  langs vestsida av dalen) mot Bøsætre og går sørover over fjellet til han møter Fylkesveg 2632 ved Vågåmo i Vågå kommune.   

*  Vestsidevegen fra Kårbøsætri mot  Lesja kyrkje og mot  Dombås i Dovre kommune
*   Viflaten bomstasjon og bom for vinterstengning

*  bom for vinterstengning
* Botnevegen frå Friksætre til  Fv2632 Gjelet
*  Skogsbygdsvegen fra Svare til  Vågåmo, Skårvangsvegen til Skårvangen

## Kjelder


**Denne artikkelen bygger på «[[:nb:Slådalsvegen|Slådalsvegen]]» frå ,  den 14. mai 2025.*  

## Bakgrunnsstoff
* Noorwegen online Verslag/Routes/Slådalsvegen
* Reinheimen hos Direktoratet for naturforvaltning
* Slådalsvegen hos VisitNorway
Kukkesvagge

**Kukkesvagge** er eit dalføre i nasjonalparkane Sarek og Stora Sjöfallet i Lappland i Sverige. Dalen er om lag 15 kilometer lang og ganske vid med store sletter. Dalen vert drenert i sør av elva Kukkesvakkjåkkå, som utgjer ein del av austgrensa åt Sarek.

Vest for dalen stig Sarektjåkkå og i aust fjellet Skanatjåkkå i Stora Sjöfallet nasjonalpark.

## Kjelder

**Denne artikkelen bygger på «[[:sv:Kukkesvagge|Kukkesvagge]]» frå ,  den 14. mai 2025.*
Millers teorem

**Millers teorem** er eit teorem utvikla av John Milton Miller for å gjera det enklare å analysera krinsar med lokal attendekopling frå utgangen til inngangen, som vist i fig. 1 a), der trianglet er ein forsterkar som forsterkar spenninga med faktoren -A og attendekoplinganettverket er repsesentert med impedansen Z_f. Millers teorem splittar impedansen Z_f i dei to impedansane Z_{mil(inn)} og Z_{mil(ut)}, som vist i fig. 1 b). 

For at dei to krinsane skal vera ekvivalente lyt spenningane og straumane vera like i begge. For krinsen vist i fig. 1 a) har vi at

{Z_f}=\frac{V_{inn}(1+A)}{Z_f}|}}

og 

{Z_f}=\frac{V_{ut}(1+1/A)}{Z_f}.|}}

Tilsvarande for krinsen i fig. 1 b):

|}}

og

{Z_{mil(ut)}}|}}

For at dei to krinsane skal vera ekvivalente lyt () vera lik med () og () lyt vera lik med (), som resulterer i at 

og

## Kapasitiv attendekopling
Når attendekoplingsnettverket er ein kondensator C_f blir 

{1+A}=\frac{\frac{-j}{\omega C_f}}{1+A}=\frac{-j}{\omega C_f(1+A)}.|}}

Så C_{mil(inn)} er multiplisert med 1+A:

 

Tilsvarande blir 

så 

 

Når A er stor er C_{mil(ut)}\approx C_f.

## Referansar
August Hansen

**August Hansen** () var ein norsk jurist og politikar frå Halden. Han var stortingsmann 1893-97 og 1900-03. Martin Hansen var far hans.

Etter å ha blitt cand.jur. i 1864, arbeidde August Hansen som sorenskrivarfullmektig i Idd og Marker fram til 1872. 1868-90 var han overrettssakførar i heimbyen. Sidan var han borgarmeister fram til han døydde.

Hansen var 1880-90 ordførar i Fredrikshald. 1893-sesjonen frå 13. juni og heile 1894-sesjonen møtte han i Stortinget som varamann for Nils Anker. Valbolkane 1895–1897 og 1900–1903 hadde han fast sete i Stortinget. Alle sesjonane vart han vald frå einmannskrinsen Fredrikshald og for Høgre-partiet. 1893-94 var han medlem Næringskomite nr 1, 1895-97 medlem og sekretær i Budsjettkomiteen, 1900-03 medlem i Fullmaktskomiteen og Konstitusjonskomiteen, 1902 sekretær i Nøytralitetskomiteen. År 1896 var han elles med i den departementale komiteen om fattiglova og i 1898 ein departemental komite om formannskapslova.

Hansen vart tildelt St. Olavs Orden.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Lura

**Lura** er ein bydel i Sandnes som hadde 8468 innbyggjarar den 1. januar 2014. Bydelen ligg nord for sentrum og grensar til Stavanger kommune i nord og til Sola kommune i nordvest. Lura består hovudsakleg av bustadområde i lag med store næringsområde i industriparkane Forus og Lura.

## Næring

I tillegg til stor IT- og oljeindustri er bydelen senter for handel på Nord-Jæren og har mange store varehus, mellom anna IKEA og eit av dei største kjøpesentera i Noreg, Kvadrat. Hovudnæringane har skifta frå den historiske jordbruks- og industriproduksjonen til handel, IKT og petroleumsindustri. Lura husar mellom anna hovudkontora til to av dei største pizzakjedene i Noreg, Dolly Dimple's og Pizzabakeren.

## Samferdsel

E39 går gjennom Lura og vest for denne er dagens jordbruksområde verna mot utbygging. Like ved Kvadrat kjøpesenter møter han riksveg 505, som held fram sørover og splittar bydelen frå aust til vest, og ei eventuell utviding med tilfartsveg frå Gandsfjord bru og kollektiv-/bybanefelt vil medføra ei stor totalbreidd. Det blir derfor jobba med løysingar som vil ta vare på fotgjengarar og bebuarar på ein betre måte.
Jærbanen går langs sjøkanten gjennom Lura, men den lokale haldeplassen er nedlagd. Det blir derimot arbeidd med dobbeltspor som kan inkludera ny haldeplass for bybanen på Lura. Ved sjøfronten i Luravika, som hadde vore avsperra av jernbanen, blei det sommaren 2018 laga til bystrand.

## Utdanning

### Barnehagar

* Myklaberget barnehage
* Porsholen barnehage
* Rissebærstraen barnehage
* Aktiv barnehage
* Håholen barnehage
* Lura barnehage
* Myrsnipa barnehage
* Rabalder barnehage (ExxonMobil)
* Svanholmen barnehage (Statoil)

### Grunnskular

* Lura skole (B)
* Porsholen skole (B)
* Smeaheia skole (B)
* Lurahammaren ungdomsskole (U)
* Tryggheim barne- og ungdomsskole (B) (U)

## Kjende personar frå Lura

* Svein Fanebust (Administrerende direktør i Coop Norge)
* Trond Erik Bertelsen, idrettsutøvar
* Annette Obrestad, pokerspelar
* Thomas Dybdahl, musikar
* Henrik Ingebrigtsen, idrettsutøvar
* Filip Ingebrigtsen, idrettsutøvar
* Jakob Ingebrigtsen, idrettsutøvar

## Kjelder


**Denne artikkelen bygger på «[[:no:Lura|Lura]]» frå ,  den 15. mai 2025.*
Handball-NM 1980/Menn

**Noregsmeisterskapen i handball 1980** for menn enda med triumf for Kristiansands Idrettsforening gjennom finalesiger 20–18 over Refstad Idrettslag frå Oslo. Det var Kristiansand IF sin fyrste, og hittil einaste, kongepokal i handball.

### Finalen
Finalen vart avvikla i Gimlehallen i Kristiansand sundag 21. desember 1980 framfor 5&nbsp;000 tilskodarar. Kristiansand IF gjekk opp i 3–0, før Refstad svarte med tre strake fulltreffarar. Sidan fylgde laga kvarandre til pauseresultatet 9–9. I den andre omgangen drog Refstad ifrå, tolv minutt før slutt leia oslolaget 17–14. Då byrja KIF å punktmarkere Trond Ingebrigtsen, noko som førte til at heimelaget snudde til 19–17. Til sist vann KIF 20–18.

**KIF**-måla kom frå Frank Egeland 6, Morten Michelsen 4, Yngve Halvorsen 3, Hugo Køhler 2, Kristen Grislingaas, Torstein Pedersen, Knut Stormyr, Erik Augestad, Tore B. Johannessen, 1 mål alle. Jan Marcussen stod ein god kamp i mål. 

For **Refstad** skåra Trond Ingebrigtsen 6 mål, Terje Halen 5, Jens Hansen 3, Arvid Gerø 2, Morten Johansen 2.

Dommarar: Per Erik Sjong og Jan Rolf Ludvigsen straffa KIF med 4 tominuttsutvisingar og Refstad med ei.

## Kjelder
*Arbeiderbladet, 22. desember 1980